**Pravila i uvjeti natjecanja u INA nagradnom natječaju „INA te vodi na Fresh Island“**

**Tema i svrha natječaja**

Cijenimo trud fanova Ine na društvenim mrežama i zato želimo definirati pravila u kojima će se osjećati zaštićenima. U natječaju želimo promovirati proizvode i usluge koje pruža INA te sponzorstva i projekte koje podržava.

**Trajanje i dinamika natječaja**

Aktivnosti vezane uz nagradni natječaj obuhvaćaju razdoblje od ponedjeljka 18. lipnja od 12 sati do petka 29. lipnja 2018. do 23.59 sati. Natječaj će biti organiziran prema trenutnim mogućnostima organizatora, INA–Industrija nafte, d.d na način da korisnici u komentaru ispod posta kojim se poziva na sudjelovanju u natječaju za festival Fresh Island navedu najdražu pjesmu nekog od izvođača koji će nastupiti na ovogodišnjem Fresh Islandu i napišu nam zašto su odabrali upravo tu pjesmu. Priređivač najkreativnijih četiri komentara nagrađuje s dvije ulaznice za Fresh Island festival koji će se održati na već dobro poznatoj lokaciji Zrće na otogu Pagu od 10. do 12. srpnja 2018. godine.

**Pravila i uvjeti natjecanja**

Pravo na sudjelovanje u nagradnom natječaju ostvaruje se objavljivanjem komentara ispod posta kojim se poziva na sudjelovanju u natječaju za festival Fresh Island i navođenjem najdraže pjesme nekog od izvođača koji će nastupiti na ovogodišnjem Fresh Islandu s objašnjenjem zašto su odabrali upravo tu pjesmu. Jedna osoba može osvojiti samo jednu nagradu, a dva dobitnika s istim podacima (prezime i adresa) smatraju se jednim dobitnikom. Pravo sudjelovanja u nagradnoj igri imaju svi punoljetni građani Republike Hrvatske s prebivalištem u Republici Hrvatskoj na dan zaključenja Nagradnog natječaja koji posjeduju profil na Instagramu. Ako u bilo kojem trenutku organizator posumnja da sudionik zlorabi mehaniku natječaja ili se ponaša na neetičan način koji ovim pravilnikom nije predviđen, organizator zadržava pravo isključenja sudionika iz natječaja, bez prethodnog obavještavanja. Organizator zadržava pravo dopune pravilnika u svrhu korekcije mogućih novonastalih nepoštenih radnji koje štete duhu natjecanja te njihovih sudionika. Prijavljivanje uvredljivog ili vulgarnog sadržaja, u kojima se spominju javne ličnosti, ističu se vjerski simboli, simboli mržnje ili uvredljivi motiv neće se tolerirati te u navedenim slučajevima organizator zadržava pravo istog trenutka ukloniti sudionikovu fotografiju te ga isključiti iz natječaja bez dodatnog direktnog obraćanja prema natjecatelju.

**Objava rezultata**

Rezultati natječaja i dobitnici će biti objavljeni najkasnije u roku od tri radna dana od završetka natječaja putem objave na Ininom Instagram profilu, a dobitnici su dužni javiti se u inbox profila s točnim podacima (ime, prezime) u roku od 24 sata od proglašenja.

**Pravo na nagradu**

Sudionici koji sudjeluju u natječaju kao i dobitnici nemaju pravo zahtijevati drugačije nagrade od onih za koje su se natjecali i osvojili ih u postupku sukladno ovim Pravilima. Nagrade se ne mogu zamijeniti za novac, druge proizvode ili usluge. Preuzimanjem nagrade prestaju sve obveze Priređivača prema dobitniku/cima. Nagrade nisu prenosive.

**Suglasnost s pravilima natječaja i uvjetima korištenja**

Sudionici natječaja suglasni su s ovim pravilima i uvjetima korištenja.

**Zaštita osobnih podataka**

Za potrebe sudjelovanja u Nagradnoj igri Organizator obrađuje poslane osobne podatke Sudionika i to samo one podatke nužne za pristup ovoj Nagradnoj igri, a to su isključivo: ime i prezime ili Instagram profilni naziv. Organizator jamči zaštitu osobnih podataka u skladu s važećim propisima. Organizator će navedene osobne podatke obrađivati isključivo za potrebe provedbe ove Nagradne igre (izbor dobitnika, obavještavanje o nagradama). Po završetku nagradne igre i nakon objave pobjednika podaci sudionika se brišu, a podaci pobjednika se čuvaju u bazi narednih 30 dana zbog ograničenja sudjelovanja u drugim natječajima u tom periodu nakon čega se i oni brišu. Prikupljeni podaci neće se koristiti u bilo kakve druge svrhe osim navedenog. Administrator se obvezuje da navedene podatke o Sudionicima Nagradne igre neće ustupati trećim osobama, osim ako je to neophodno za provedbu Nagradne igre ili je Administrator obvezan iste podatke dostaviti u skladu s važećim propisima. Više informacija o zaštiti osobnih podataka nalazi se na poveznici.

**Dostupnost natjecanja/aplikacije**

Priređivač nije odgovoran za dostupnost servisa Instagram i/ili komponenata koje taj servis osigurava za normalno odvijanje natjecanja, kao ni za dostupnost internet poslužitelja. Instagram nije ni na koji način povezan s ovim natječajem.